Babelscape/SREDFM huggingface dataset:
Μουσεία Καπιτωλίου

Τα σχέδια του Μιχαήλ Αγγέλου για τον Λόφο του Καπιτωλίου. Χαρακτικό του [[Ετιέν Ντυπεράκ]], [[1568]]
Τα Μουσεία Καπιτωλίου ("Ιταλ." Musei Capitolini) είναι συγκρότημα αρχαιολογικών μουσείων και μουσείων τέχνης στο Λόφο του Καπιτωλίου, στη Ρώμη, Ιταλία. Τα μουσεία βρίσκονται σε τρία παλάτια περιμετρικά μιας τραπεζοειδούς πλατείας που σχεδίασε ο Μιχαήλ Άγγελος το 1536. Η κατασκευή ολοκληρώθηκε σε συνολικά περισσότερα από 400 χρόνια. Η ιστορία των μουσείων ανάγεται στο 1471, όταν ο Πάπας Σίξτος Δ΄ δώρισε μια μεγάλη συλλογή μπρούντζινων αγαλμάτων στον λαό της Ρώμης και τα τοποθέτησε στο Λόφο του Καπιτωλίου. Έκτοτε, η συλλογή των μουσείων έχει αυξηθεί και περιλαμβάνει μεγάλο αριθμό αρχαίων Ρωμαϊκών αγαλμάτων, επιγραφών καθώς και μεσαιωνικών και Αναγεννησιακών έργων τέχνης, κοσμήματα, κέρματα και άλλα αντικείμενα. Τα μουσεία ανήκουν στον Δήμο της Ρώμης, ο οποίος και τα λειτουργεί.

Ο έφιππος ανδριάντας στο κέντρο της πλατείας είναι αντίγραφο του αυθεντικού αγάλματος του αυτοκράτορα Μάρκου Αυρηλίου που φυλάσσεται εντός του μουσείου. Διεσώθη καθώς, ενώ πολλά αρχαία αγάλματα καταστράφηκαν με διαταγές της χριστιανικής εκκλησίας, το συγκεκριμένο πιστευόταν ότι αφορούσε στον Μεγάλο Κωνσταντίνο, που έκανε τον Χριστιανισμό επίσημη θρησκεία της αυτοκρατορίας.
Δημήτριος Γεωργιάδης

Ο Δημήτριος Γεωργιάδης είναι Έλληνας κινηματογραφικός και τηλεοπτικός παραγωγός (1924-1990).

Γεννήθηκε στη Σούρπη Μαγνησίας το 1924. Στα πρώτα μεταεφηβικά του χρόνια και μετά από πολλές περιπέτειες λόγω του Εμφυλίου κατάφερε και πήγε στην Αθήνα, εργάστηκε σαν οδηγός αστικών λεωφορείων. Ταυτόχρονα αρχίζει να τον ενδιαφέρει πιο πολύ σαν προσωπική χρήση η εισαγωγή από το εξωτερικό ταινιών μεγάλου μήκους εξασφαλίζοντας όμως και τα δικαιώματα προβολής αυτών σε αίθουσες της Αθήνας και όχι μόνο.Είναι γνωστός για ταινίες όπως avengers endgame, justice leage και star wars.

Ασχολείται σχεδόν αυτοδίδακτα με μοντάζ, έως ότου το 1958 ιδρύει το δικό του στούντιο στην πλατεία Μεταξουργείου και συγκεκριμένα στην οδό Βιργινίας Μπενάκη. Σχεδόν αμέσως έρχονται οι πρώτες συνεργασίες με Έλληνες σκηνοθέτες και το μικρό μέχρι τότε στούντιο γεμίζει με νέες τεχνολογίες αποκτώντας μουβιόλες, κολλέζες και τηλεσινέ, μέθοδος που αργότερα στην Ελλάδα και πολύ νωρίτερα στο εξωτερικό χρησιμοποιούνταν σε μετατροπές ταινιών για τηλεοπτικό σήμα. Ταυτόχρονα εισάγει αυτός για πρώτη φορά από την Γερμανία τις μηχανές λήψεως και προβολής με φιλμ διαμέτρου 16mm. 

Μετά το 1968 που η τηλεόραση κάνει το ντεμπούτο της στην Ελλάδα παραχωρεί μεγάλο μέρος των ταινιών, συμβάλλοντας έτσι στον εμπλουτισμό της κρατικής ταινιοθήκης.

Πέθανε στην Αθήνα στις 25 Ιουλίου 1990 σε ηλικία 66 ετών.
Κολυμβήθρα του Σιλωάμ

thumb|right|Κολυμβήθρα του Σιλωάμ
Σιλωάμ (εβρ. προέλευσης, σημαίνει «Απεσταλμένος») ονομαζόταν μια δεξαμενή στην Ιερουσαλήμ, όπου ο Ιησούς Χριστός έστειλε έναν τυφλό να πλυθεί για να ανακτήσει την όρασή του. Λίγα πράγματα είναι γνωστά για το πώς ήταν τότε αυτή η δεξαμενή, αν και η ευρύτερη θέση της οριοθετείται προφανώς από το σημερινό Μπίρκετ Σιλουάν, λίγο νοτιοδυτικότερα από την Πόλη του Δαβίδ. Πιθανότατα αυτή είναι επίσης κατά προσέγγιση η τοποθεσία της “δεξαμενής” ή του υδροταμιευτήρα του Βασιλιά Εζεκία, που αποτελούσε συνέχεια του αγωγού τον οποίο κατασκεύασε για να μεταφέρει τα νερά της Γιών.
Βιττόριο Πότσο

Ο Βιττόριο Πότσο (ιταλ. "Vittorio Pozzo", Τορίνο, 2 Μαρτίου 1886 – Τορίνο, 21 Δεκεμβρίου 1968) ήταν Ιταλός προπονητής ποδοσφαίρου διάσημος για την κατάκτηση με την Εθνική Ομάδα της Ιταλίας των Μουντιάλ (Παγκόσμιο Κύπελλο) του 1934 και 1938. Υπό τις οδηγίες του η "Σκουάντρα Ατζούρα" (προσωνύμιο της ιταλικής Εθνικής Ομάδας - γαλάζια ομάδα) κατέκτησε επίσης το χρυσό μετάλλιο στους Ολυμπιακούς Αγώνες του Βερολίνου του 1936 και το χάλκινο στους Ολυμπιακούς του 1928 στο Άμστερνταμ. Επί των ημερών του η Ιταλία έζησε τις μεγαλύτερες στιγμές της ποδοσφαιρικής της ιστορίας και πέτυχε ένα σπουδαίο σερί μένοντας αήττητη από το Δεκέμβρη του 1934 μέχρι το 1939. Υπήρξε επίσης ο εμπνευστής της "Μεθόδου" (Metodo), σύστημα τακτικής το οποίο χάρισε τόσες επιτυχίες στο ιταλικό ποδόσφαιρο. Είναι ο μόνος προπονητής στην ιστορία του ποδοσφαίρου που έχει κερδίσει δύο Παγκόσμια Κύπελλα.
Μάχη του Άιλαου

Η Μάχη του Άιλαου (γερμ. "Schlacht bei Preußisch Eylau") ή μάχη του Πρόισις Άιλαου, στις 7 και 8 Φεβρουαρίου 1807, ήταν μια αιματηρή, αν και όχι αποφασιστική, μάχη της Μεγάλης Στρατιάς του Ναπολέοντα εναντίον του τσαρικού στρατού υπό την ηγεσία του στρατηγού Μπέννιγκσεν (γερμανικής καταγωγής αξιωματικός στην υπηρεσία του τσαρικού στρατού) κοντά στο χωριό Πρόισις Άιλαου στην Ανατολική Πρωσσία. Το χωριό σήμερα ανήκει στην Περιφέρεια Καλίνινγκραντ της Ρωσσίας και ονομάζεται Μπαγκρατιόναφσκ. Η μάχη έλαβε χώρα κατά τη διάρκεια του Πολέμου του Δ' Συνασπισμού, ο οποίος αποτέλεσε τμήμα των Ναπολεόντειων Πολέμων.
Προηγουμένως, οι γαλλικές δυνάμεις είχαν συντρίψει το στρατό της Αυστρίας στην εκστρατεία της γερμανικής πόλης Ουλμ, και το συνδυασμένο στρατό Αυστριακών και Ρώσσων στη Μάχη του Άουστερλιτς στις 2 Δεκεμβρίου 1805. Η ήττα στο Άουστερλιτς ανάγκασε τους Αυστριακούς να ζητήσουν ειρήνη και τους Ρώσσους συμμάχους τους να αποσυρθούν από τη σύρραξη. Στις 14 Οκτωβρίου 1806, ο Ναπολέων συνέτριψε το στρατό της Πρωσσίας στη μάχη της Ιένας-Άουερστεντ. Μετά από ταχεία καταδίωξη, τα υπολείμματα της πρωσσικής στρατιάς εγκλωβίστηκαν και καταστράφηκαν στις μάχες του Πρεντσλάου και του Λύμπεκ, και οι Πρώσσοι σύρθηκαν στις Συνθήκες της Ερφούρτης, του Πάζεβαλκ, του Στέττιν, του Μαγδεβούργου και του Χαμελίν.

Στα τέλη Ιανουαρίου 1807, ο ρωσσικός στρατός του Μπέννιγκσεν άρχισε την επίθεση στην Ανατολική Πρωσσία, προελαύνοντας βαθιά στα δυτικά. Ο Ναπολέων αντέδρασε ξεκινώντας αντεπίθεση στα βόρεια, ελπίζοντας να αποτρέψει την υποχώρηση των Ρώσσων στα ανατολικά, προσδοκώντας να τους εγκλωβίσει σε ένα θανάσιμο θύλακα. Μετά την τυχαία κατοχή ενός αντιγράφου των διαταγών του Ναπολέοντα από τους Κοζάκους του, ο Μπέννιγκσεν ταχέως αποσύρθηκε στα βορειοανατολικά για να αποτρέψει την πιθανότητα αποκοπής των δυνάμεών του. Οι Γάλλοι άρχισαν επίμονη καταδίωξη για μέρες και συνάντησαν τους Ρώσσους παρατεταγμένους για μάχη στο Άιλαου. 

Σε μια σφοδρή απογευματινή σύρραξη, οι Γάλλοι κατέλαβαν το ομώνυμο χωριό, με βαριές απώλειες και για τις δύο πλευρές. Την επόμενη μέρα ακολούθησε ακόμα πιο σφοδρή εμπλοκή. Νωρίς στη μάχη εκείνης της μέρας, μια μετωπική επίθεση του Ναπολέοντα απέτυχε με καταστροφικές απώλειες. Για να αντιστρέψει την κατάσταση, ο Γάλλος αυτοκράτορας εξαπέλυσε μαζική επέλαση του ιππικού ενάντια στο ρωσσικό μέτωπο. Η επέλαση έδωσε τη δυνατότητα και το χρόνο στο γαλλικό δεξί πλευρό να επιπέσει με όλο του το βάρος στην αναμέτρηση. Σύντομα, το ρωσσικό αριστερό πλευρό υποχώρησε συστρεφόμενο σε οξεία γωνία και ο στρατός του Μπέννιγκσεν βρέθηκε αντιμέτωπος με το φάσμα της κατάρρευσης. Ένα πρωσσικό στρατιωτικό σώμα κατέφτασε καθυστερημένα και έσωσε τη μέρα για τους Ρώσσους αναχαιτίζοντας το επελαύνον δεξιό γαλλικό πλευρό. Καθώς έπεφτε η νύχτα, γαλλικές ενισχύσεις μεγέθους σώματος στρατού εμφανίστηκαν στο αριστερό γαλλικό πλευρό. Την ίδια νύχτα, ο Μπέννιγκσεν αποφάσισε να υποχωρήσει, αφήνοντας τον Ναπολέοντα μοναδικό κύριο ενός χιονισμένου πεδίου μάχης, σκεπασμένου με χιλιάδες πτώματα και πολλοί περισσότερους τραυματίες εκατέρωθεν.
Πέτρος Φιλιππίδης

Ο Πέτρος Φιλιππίδης (Αθήνα, 31 Δεκεμβρίου 1963) είναι Έλληνας ηθοποιός, θιασάρχης και σκηνοθέτης.
Αγονάλια

Τα Αγονάλια, ή "Αγωνάλια", ή Αγόνια, ήταν αρχαίες εθνικές θρησκευτικές εορτές των Ρωμαίων (ρωμαϊκού ημερολογίου), κατά τις οποίες τελούνταν θυσίες και αθλητικοί αγώνες. Φέρονταν και με την ονομασία "Dies agonales". Τελούνταν ετησίως τέσσερα αγωνάλια στις ακόλουθες σύγχρονες ημερομηνίες:
* Στις 9 Ιανουαρίου: Τελούνταν εναρκτήρια αγωνάλια προς τιμή του Ιανού. 
* Στις 17 Μαρτίου: Αγωνάλια αφιερωμένα στον θεό του πολέμου τον Άρη, εξού και "Agonium Martiale", συνέπιπταν με τα Λιμπεράλια.
* Στις 21 Μαΐου: Αγωνάλια αφιερωμένα στον Δία και τον Απόλλωνα τον Vediovis, θεωρούνταν τα σημαντικότερα και
* Στις 11 Δεκεμβρίου: Αγωνάλια αφιερωμένα είτε στον γενάρχη Ήλιο, όπου και καλούνταν Sol indigens, είτε σε χθόνιες θεότητες.
Στήβεν Γκρέυ

Ο Στήβεν Γκρέυ (1666 – 7 Φεβρουαρίου 1736) ήταν Άγγλος φυσικός αστρονόμος και χημικός. Υπήρξε ένας από τους σημαντικότερους φυσικούς – ηλεκτρολόγους του 17ου αιώνα. Θεωρείται πατέρας της ηλεκτρικής αγωγιμότητας.
Σόλομον Οκπάκο

Ο Σόλομον Οκπάκο ("Solomon Okpako"), γεννημένος στις 1 Μαΐου 1990 στην πόλη Αμπράκα της Νιγηρίας, είναι διεθνής νιγηριανός ποδοσφαιριστής. Έχει ύψος 1,70 και αγωνίζεται στη μεσαία γραμμή. Τη σεζόν 2010-11 έχει υπογράψει στον Πανιώνιο.
Νταντί Γιουνάιτεντ

Η Νταντί Γιουνάιτεντ (αγγλικά: "Dundee United") είναι επαγγελματικός ποδοσφαιρικός σύλλογος με έδρα το Νταντί στη Σκωτία. Ιδρύθηκε το 1909 με το όνομα Νταντί Χιμπέρνιαν αλλά το 1923 αποφάσισαν να αλλάξουν το όνομα αυτό σε «Νταντί Γιουνάιτεντ» όπου ισχύει μέχρι και σήμερα. Η Νταντί έχει το ψευδώνυμο "Οι Τρομοκράτες" ενώ οι οπαδοί της την αποκαλούν "Οι Άραβες". Η Νταντί αγωνίζεται στο Τάνανταϊς Παρκ που βρίσκεται μέσα στην πόλη και έχει χωρητικότητα 14,209 θέσεων.

Η Νταντί έχει καταφέρει να κατακτήσει το πρωτάθλημα Σκωτίας μία φορά, δύο φορές το Κύπελλο Σκωτίας, και άλλες δύο το Λιγκ Καπ Σκωτίας. Όσο για την έξοδο της στην Ευρώπη, έγινε την χρονιά του 1966-67 ενώ εμφανίστηκε 14 σερί φορές από το 1976 φτάνοντας μάλιστα στα προημιτελικά του Ευρωπαϊκού Κυπέλλου Πρωταθλητριών το 1984 και στον τελικό του ΟΥΕΦΑ το 1987,
Αντώνιος Κομιζόπουλος

Ο Αντώνιος Κομιζόπουλος ήταν Έλληνας έμπορος και το 4ο μέλος της Φιλικής Εταιρείας.
Αλί Μπαμπατζάν

<br>
Ο Αλί Μπαμπατζάν (τουρκικά: "Ali Babacan"), γεννημένος στις 4 Απριλίου 1967 στην Άγκυρα, είναι Τούρκος πολιτικός. Στις 29 Αυγούστου 2007 διορίστηκε Υπουργός Εξωτερικών της Τουρκίας στη νέα, τότε, κυβέρνηση του Πρωθυπουργού Ρετζέπ Ταγίπ Ερντογάν. Στο αξίωμα αυτό διαδέχθηκε τον Αμπντουλάχ Γκιούλ, ο οποίος διετέλεσε στη συνέχεια πρόεδρος της χώρας. Προτού γίνει Υπουργός Εξωτερικών, ο Μπαμπατζάν είχε διατελέσει Υπουργός Οικονομίας. Από τις 28 Αυγούστου 2007 κατείχε και το αξίωμα του Αναπληρωτή πρωθυπουργού της Τουρκίας, αρμόδιος για οικονομικά θέματα. Είναι έγγαμος και πατέρας τριών παιδιών. Το 2019 απεχώρησε από το κυβερνητικό κόμμα AKP, αναφέροντας ως δικαιολογία «βαθιές διαφορές» στην κατεύθυνση που έχει πάρει το κόμμα. 

Συμπεριλήφθη στον κατάλογο των «Προσώπων με τη Μεγαλύτερη Επιρροή Παγκοσμίως» που εξέδωσε το περιοδικό "Time" για το έτος 2012.
Αχμέτ Νταβούτογλου

Ο Αχμέτ Νταβούτογλου (τούρκικα: Ahmet Davutoğlu, γεννημένος στις 26 Φεβρουαρίου 1959 στο Ικόνιο) είναι Τούρκος πολιτικός, ακαδημαϊκός και πρώην διπλωμάτης. Από τις 28 Αυγούστου 2014 ο Νταβούτογλου ανέλαβε το αξίωμα του Πρωθυπουργού της Τουρκίας (26ος), στη θέση του νέου Προέδρου της χώρας Ρετζέπ Ταγίπ Ερντογάν, τον οποίο διαδέχθηκε επίσης και στην ηγεσία του Κόμματος Δικαιοσύνης και Ανάπτυξης. Τον Νοέμβριο του 2015 έλαβε εντολή για σχηματισμό κυβέρνησης έπειτα από τις γενικές εκλογές του Νοεμβρίου εκείνης της χρονιάς. 

Ο Αχμέτ Νταβούτογλου σπούδασε Δημόσια Διοίκηση ενώ απέκτησε διδακτορικό δίπλωμα στην Πολιτική Επιστήμη από το πανεπιστήμιο Boğaziçi στην Κωνσταντινούπολη. Αργότερα εργάστηκε στο Πανεπιστήμιο Μαρμαρά και το 1999 απέκτησε τον τίτλο του καθηγητή.

Από την 1η Μαΐου του 2009 έως τον Αύγουστο του 2014 ο Νταβούτογλου υπηρέτησε ως Υπουργός Εξωτερικών της Τουρκίας, παρά το ότι δεν ήταν εκλεγμένο μέλος του Κοινοβουλίου της χώρας. Πριν γίνει Υπουργός Εξωτερικών ήταν ανώτατος σύμβουλος του Πρωθυπουργού της Τουρκίας. Κατά τη διάρκεια της θητείας του στο Υπουργείο Εξωτερικών προσπάθησε να αυξήσει την επιρροή της χώρας του στους ομόθρησκους πληθυσμούς των περιοχών της πρώην Οθωμανικής Αυτοκρατορίας ενώ προσπάθησε να αποκαταστήσει τις σχέσεις μεταξύ Τουρκίας και Ισραήλ μετά το περιστατικό της Ισραηλινής επίθεσης στη νηοπομπή του διεθνούς κινήματος Free Gaza. 

Συμπεριελήφθη στη λίστα που εξέδωσε το περιοδικό "Time" για τα "«Πρόσωπα με τη Μεγαλύτερη Επιρροή Παγκοσμίως»" για το έτος 2012.
Άρτεμις Σπανού

Η Άρτεμις Σπανού (γεν. 01 Ιανουαρίου 1993) είναι Ελληνοαμερικανίδα διεθνής αθλήτρια καλαθοσφαίρισης, η οποία αγωνίζεται ως σέντερ/πάουερ φόργουορντ για την Άρκα Γκντίνια. Έχει ύψος 1,87 μ..

Έχει σπουδάσει ψυχολογία με υποτροφία στο Πανεπιστήμιο Ρόμπερτ Μόρις των ΗΠΑ (Πενσυλβάνια), με εξειδίκευση στην Αθλητική Ψυχολογία.
Γιούλιους Σουοβάτσκι

Ο Γιούλιους Σουοβάτσκι ("Juliusz Słowacki", 4 Σεπτεμβρίου 1809 – 3 Απριλίου 1849) ήταν Πολωνός ποιητής και δραματουργός. Ανήκει μαζί με τον Άνταμ Μιτσκιέβιτς και τον Ζίγκμουντ Κρασίνσκι στην τριάδα των βάρδων του Πολωνικού Ρομαντισμού.
Ιππότες της Αποκάλυψης

Οι Ιππότες της Αποκάλυψης ήταν χριστιανική αίρεση που άκμασε κατά τον 17ο αιώνα, με τους οπαδούς της να βρίσκονται κυρίως στη Γαλλία και στην Ιταλία. Πίστευαν ότι έρχεται ο «Αντίχριστος» και οργανώνονταν για να πολεμήσουν εναντίον του.
Κυβέρνηση Νικολάου Δηλιγιάννη 1895

Η Κυβέρνηση Νικολάου Δηλιγιάννη 1895 (Ιανουάριος - Μάιος 1895) ήταν "υπηρεσιακή κυβέρνηση" απαρτιζόμενη από εξωκοινοβουλευτικούς υπουργούς η οποία σχηματίστηκε μετά την παραίτηση της τελευταίας κυβέρνησης Τρικούπη, με σκοπό να διεξαγάγει τις εκλογές που προκηρύχθηκαν. Ο Νικόλαος Δηλιγιάννης (ανώτατος διπλωματικός υπάλληλος της Ελλάδας (πρέσβης) και συγγενής του Θεόδωρου Δηλιγιάννη) διέλυσε την Βουλή στις 20 Φεβρουαρίου και προκήρυξε εθνικές εκλογές για τις 16 Απριλίου 1895.
Ουρακοτάγκος

Ουρακοτάγκος ονομάζεται το μόνο μέλος του γένους των μεγάλων πιθήκων που ζει σήμερα στην Ασία, δηλαδή του γένους Pongo. Αποτελεί ένα από τα πιο ευφυή πρωτεύοντα και είναι ικανό στην χρήση περίπλοκων εργαλείων. Σε γενικές γραμμές, οι ουρακοτάγκοι δεν είναι επιθετικά ζώα και ζουν κυρίως μοναχικές ζωές, αναζητώντας τροφή. Το τρίχωμα τους είναι καφέ-κόκκινο, σε αντίθεση με το τυπικό μαύρο τρίχωμα των περισσότερων άλλων πιθήκων.

Όντας ενδημικά είδη στην Ινδονησία και την Μαλαισία, οι ουρακοτάγκοι συναντούνται σήμερα μόνο στα τροπικά δάση των νησιών Βόρνεο και Σουμάτρα, αν και απολιθώματα τους έχουν βρεθεί στην Ιάβα, στη Χερσόνησο της Μαλαισίας, το Βιετνάμ και την Κίνα. Υπάρχουν μόνο δύο σωζόμενα είδη, τα οποία είναι και υπό εξαφάνιση: ο Ουρακοτάγκος του Βόρνεο ("Pongo pygmaeus") και ο Ουρακοτάγκος της Σουμάτρα ("Pongo abelii"), ο οποίος βρίσκεται σε κρίσιμη απειλή. Η υποοικογένεια Ponginae περιλαμβάνει επίσης τα αφανισμένα γένη "Gigantopithecus" και "Sivapithecus". Η λέξη "ουρακοτάγκος" προέρχεται από τις μαλαισιανές λέξεις ""οράνγκ" (άνθρωπος) και "χουτάν"" (δέντρο, δάσος); δηλαδή, "άνθρωπος των δασών".
Φάιτ Στος

Ο Φάιτ Στος (γερμ.: "Veit Stoss", πολων.: "Wit Stosz", 1447 - 1533) ήταν ένας από τους μεγαλύτερους γλύπτες της Γερμανίας κατά τον 16ο αιώνα. Η αριστοτεχνική τεχνοτροπία και ο λεπτομερής ρεαλισμός του έργου του άσκησαν τεράστια επίδραση στην υστερογοτθική γλυπτική της Γερμανίας και των χωρών της Κεντρικής Ευρώπης.
Ιλλουμινάτι

thumb|Άνταμ Βάισχαουπτ, ο ιδρυτής
Οι Ιλλουμινάτι (λατινικά: "Illuminati", κυριολεκτικά: "Πεφωτισμένοι") είναι μέλη μυστικών εταιρειών, τα οποία ισχυρίζονται ότι φωτίζονται άμεσα από το Θεό, χωρίς τα μυστήρια. Τέτοιες αιρέσεις παρουσιάστηκαν στην Ισπανία, στη Βαυαρία και στην Πικαρδία. Κατά τα τέλη του 18ου αιώνα οι Ιλλουμινάτοι προσέγγισαν τον Ελευθεροτεκτονισμό. To 1907 μετέφεραν την έδρα τους στο Βερολίνο, όπου διατηρήθηκε η μυστική αυτή εταιρεία, μέχρι και σήμερα και προσπαθούν να προωθήσουν την παγκοσμιοποίηση.

Οι Πεφωτισμένοι ήταν μια μυστική οργάνωση που ιδρύθηκε τον 18ο αιώνα από τον Άνταμ Βάισχαουπτ στη Βαυαρία. Στόχος της οργάνωσης ήταν η ανακάλυψη μυστικών για να τα αποκαλύψει σε περίπτωση έκτακτης ανάγκης. Πάμπολλοι μύθοι και θεωρίες συνωμοσίας έχουν επίκεντρο την εικαζόμενη επιβίωση της οργάνωσης μέχρι σήμερα και τις υποτιθέμενες δραστηριότητές της, στις οποίες περιλαμβάνονται η Γαλλική Επανάσταση, ο αγώνας εναντίον της Καθολικής Εκκλησίας καθώς και βλέψεις παγκόσμιας κυριαρχίας.

Ο καθηγητής εκκλησιαστικού δικαίου και πρακτικής φιλοσοφίας του πανεπιστημίου της Ίνγκολστατ στη Βαυαρία, Άνταμ Βάισχαουπτ (1748-1830), ίδρυσε την 1η Μαΐου του 1776 με δύο μαθητές του την Ένωση, η οποία αρχικώς έφερε το όνομα «Perfectibilists». Σαν σύμβολο της οργάνωσης επέλεξε την κουκουβάγια, σύμβολο της Μινέρβα, της θεάς της γνώσης των Ρωμαίων, (αντίστοιχη της θεάς Αθηνάς των αρχαίων Ελλήνων).

Στο παρασκήνιο βρισκόταν το πνευματικό περιβάλλον του πανεπιστημίου, στο οποίο στην πράξη κυριαρχούσαν οι Ιησουίτες, οργάνωση που είχε διαλυθεί τρία έτη πριν. Ο εικοσιοκτάχρονος Βάισχαουπτ ήταν ο μοναδικός καθηγητής του Ίνγκολστατ χωρίς παρελθόν στην Εταιρεία και ήταν αντιστοίχως απομονωμένος από το διδασκαλικό προσωπικό, επίσης εξαιτίας του ενθουσιασμού του για τις πεφωτισμένες ιδέες του. Για να προστατεύσει τους μαθητές του από τις ραδιουργίες των Ιησουϊτών και ιδίως για να τους εξασφαλίσει πρόσβαση στη σύγχρονη κριτική εκκλησιαστική λογοτεχνία, ίδρυσε την «Ένωση της μυστικής γνώσης», η οποία στις αρχές αποτελούταν από μόλις είκοσι άτομα.

Πέραν τούτου, ο ιδρυτής είδε στην Οργάνωση των Ροδόσταυρων, μία μυστική πνευματική οργάνωση ανήκουσα στη Μασονία, ένα κακό αενάως αυξανόμενο που έπρεπε να καταπολεμηθεί. Ο Βάισχαουπτ κατέγραψε τους λόγους για την ίδρυση της ένωσης στην επιστολή Pythagoras oder Betrachtungen über die geheime Welt und Regierungskunst (O Πυθαγόρας ή οι παρατηρήσεις σχετικά με τον μυστικό κόσμο της Τέχνης της κυβέρνησης):

Η οργάνωση πήρε μία πρώτη ώθηση το 1778, όταν ένας παλιός μαθητής και πρόεδρος της Palatinado Renano την αναδιοργάνωσε. Ο Βάισχαουπτ πρότεινε σαν νέο όνομα το «Bienenorden» (Οργάνωση των Μελισσών), διότι οραματιζόταν ότι οι οπαδοί θα συνέλεγαν το νέκταρ της γνώσης, κατευθυνόμενοι από μία μέλισσα βασίλισσα, αλλά στο τέλος προτιμήθηκε το «Bund der Illuminaten» (Ένωση των Πεφωτισμένων) και μετά το «Illuminatenorden» (Οργάνωση των Πεφωτισμένων). Από την ένωση της σοφίας θα δημιουργούνταν μία μυστική οργάνωση που δεν μπορούσε να αρνηθεί την προέλευση του οργανωτικού της μοντέλου από την Εταιρεία του Ιησού.
Τάγμα της Μαρίας Θηρεσίας

Το Τάγμα της Μαρίας Θηρεσίας ή αλλιώς το Στρατιωτικό Παράσημο της Μαρίας Θηρεσίας (γερ. "Militär-Maria-Theresia-Orden") αποτελούσε στρατιωτικό παράσημο της Αυστρίας και μετέπειτα της Αυστροουγγαρίας. Δημιουργήθηκε προς τιμήν της Μαρίας Θηρεσίας.
Κατερίνα Δελή

Η Κατερίνα Δελή, γεννημένη στις 12 Ιανουαρίου 1975 στην Αθήνα, είναι Ελληνίδα καλαθοσφαιρίστρια. Διαθέτει ύψος 1,70 μέτρα και αγωνίζεται στη θέση του Point Guard.
Ponginae

Με τον όρο Ponginae εννοούμε μία υποοικογένεια της οικογένειας των ανθρωπίδων. Περιλαμβάνει αρκετά γένη, τα οποία είναι όλα αφανισμένα εκτός από το γένος "Pongo", δηλαδή τους ουρακοτάγκους. Συγκεκριμένα στις Ponginae ανήκουν τα εξής γένη:

*"Pongo" (ουρακοτάγκοι)
*†"Gigantopithecus" 
*†"Sivapithecus"
*†"Lufengpithecus"
*†"Ankarapithecus"
*†"Ouranopithecus"

Οι Ponginae διαχωρίστηκαν από την εξελικτική πορεία των ανθρωπίνων (χιμπαντζήδες, άνθρωποι, γορίλες) 13 εκατομμύρια χρόνια πριν, όταν δηλαδή έζησε ο τελευταίο κοινός πρόγονος όλων των μεγάλων πιθήκων.

thumb|left|800px|Η θέση της υποοικογένειας Ponginae στο φυλογενετικό δέντρο των σωζόμενων ανθρωποειδών.
Κουίντιτς

250px|thumb|Γήπεδο Κουίντιτς.

Στον φανταστικό κόσμο του Χάρι Πότερ, το κουίντιτς είναι το εθνικό σπόρ των μάγων. Παίζεται στον αέρα, με σκουπόξυλα με 14 παίκτες 7 σε κάθε ομάδα και 4 ιπτάμενες μπάλεςː μία κόκκινη, δύο μαύρες και τη χρυσή.
Τζουζέπε Μεάτσα

Ο Τζουζέπε Μεάτσα ("Giuseppe Meazza", ιταλικά : dʒuˈzɛppe meˈattsa , 23 Αυγούστου 1910 , Μιλάνο – 21 Αυγούστου 1979), υπήρξε Ιταλός ποδοσφαιριστής, που αγωνίζονταν ως επιθετικός. Θεωρείται από τους ειδικούς του ποδοσφαίρου, ως ο κορυφαίος Ιταλός ποδοσφαιριστής όλων των εποχών 
και ένας από τους σπουδαιότερους στην παγκόσμια ιστορία. Στις εκλογές της IFFHS για την ανάδειξη των καλύτερων του 20ού αιώνα κατέλαβε την 21η θέση. Για εκείνους που τον είδαν να αγωνίζεται ως μέσα αριστερά ή δεξιά στο τότε σύστημα και στα καλύτερα χρόνια του ήταν ο μεγαλύτερος παίκτης που είχε δει ο κόσμος του ποδοσφαίρου.
Γιάννης Φετφατζίδης

Ο Γιάννης Φετφατζίδης (Δράμα, 21 Δεκεμβρίου 1990) είναι Έλληνας διεθνής ποδοσφαιριστής που αγωνίζεται ως πλάγιος μέσος στην Κατάρ Σταρς Λιγκ για την Αλ Κόρ.
79360 Σίλα-Νούναμ

Ο αστεροειδής 79360 Σίλα-Νούναμ (79360 Sila–Nunam) είναι ένα σώμα (ΑΔΔ (SDO)) που ανήκει στη ζώνη που είναι γνωστή με το όνομα «Διασκορπισμένος δίσκος» (Scattered disc). Η ανακάλυψή του έγινε στις 3 Φεβρουαρίου 1997. Το προσωρινό του όνομα ήταν 1997 CS29. Το όνομα «Σίλα-Νούναμ» προέρχεται από δύο θεότητες της μυθολογίας των Ινουίτ. Ο Σίλα είναι ο θεός του ουρανού, του καιρού και της ζωής ενώ η Νούναμ είναι η θεά Γη και σύμφωνα με κάποιες παραδόσεις σύζυγος του Σίλα.
Άννα Μόφο

Η Άννα Μόφο (Anna Moffo, 27 Ιουνίου 1932 – 9 Μαρτίου 2006) ήταν ιταλικής καταγωγής Αμερικανίδα υψίφωνος, παρουσιάστρια και βραβευμένη δραματική ηθοποιός. Διέθετε πλούσια φωνή λυρικής κολορατούρα σοπράνο, κερδίζοντας το θαυμασμό τόσο για τα φωνητικά της χαρίσματα όσο και για τη μεγάλη της φυσική ομορφιά.
Θεοδώριχος της Πράγας

O Θεοδώριχος της Πράγας (λατιν. Magister Theodoricus) ήταν Τσέχος ζωγράφος που έδρασε στην Πράγα γύρω στο γ΄ τέταρτο του 14ου αιώνα (περ. 1360 – 1380). Ήταν ο πρώτος Βοημός ζωγράφος και κεντρική μορφή της γοτθικής περιόδου, το έργο του οποίου σηματοδότησε την ανάπτυξη της βοημικής τέχνης στα χρόνια του Καρόλου Δ΄ της Αγίας Ρωμαϊκής Αυτοκρατορίας.

Την εποχή του Καρόλου Δ΄, η Πράγα ήταν έδρα μιας ευημερούσας βασιλικής Αυλής. Ο Κάρολος ήταν πεφωτισμένος ηγεμόνας με καλλιτεχνικά ενδιαφέροντα. Είχε ανατραφεί στο Παρίσι και είχε επηρεαστεί από την τέχνη της Ιταλίας, την οποία είχε επισκεφθεί.
Για λογαριασμό του και με δική του επιχορήγηση, ο Κάρολος Δ΄ ανέθεσε στο ζωγράφο της Αυλής Θεοδώριχο να διακοσμήσει γύρω στο 1360 το Παρεκκλήσιο του Τιμίου Σταυρού στον πύργο-ανάκτορο Κάρλσταϊν (Karlstein), κοντά στην Πράγα. Ο Θεοδώριχος ζωγράφισε σε ιταλική σιενέζικη τεχνοτροπία ένα σύνολο από 129 φορητές εικόνες που απεικονίζουν αγίους, προφήτες, πατέρες της εκκλησίας, επισκόπους κλπ. 

Η τεχνοτροπία του Θεοδώριχου εγκαινίασε τον αποκαλούμενο «απαλό ρυθμό» (soft style), που διατηρήθηκε στη γερμανική τέχνη για ένα μεγάλο χρονικό διάστημα του 15ου αιώνα. Με τα έργα αυτά, που τα χαρακτηρίζει αξιόλογη πλαστική δύναμη και ρεαλισμός των προσώπων, η τέχνη του Θεοδώριχου έπαιξε καθοριστικό ρόλο στη διαμόρφωση της βοημικής ζωγραφικής μέχρι την έκρηξη των Χουσετικών πολέμων (1419).

Τα πάνελ αυτά που ζωγράφισε ο Θεοδώριχος για τον Κάρολο Δ΄ εκτίθενται σήμερα στη Μονή του Αγίου Γεωργίου της Πράγας, όπου στεγάζεται η Εθνική Πινακοθήκη τσεχικής τέχνης της γοτθικής, μπαρόκ και αναγεννησιακής περιόδου. Εδώ εκτίθεται, μεταξύ άλλων, η «Αγία Ελισάβετ», που φιλοτέχνησε ο Θεοδώριχος μεταξύ 1360 -1365.

Ο Θεοδώριχος πέθανε γύρω στο 1381.
Παύλος Ντεντιδάκης

Ο Παύλος Ντεντιδάκης (1895 - 19 Ιουνίου 1970) ήταν Έλληνας πολιτικός, που διετέλεσε βουλευτής και υπουργός.
Ιωάννης Ορφανός

Ο Ιωάννης Ορφανός (Βισταγή, 1893 - Πειραιάς, 16 Μαΐου 1961) ήταν Έλληνας πολιτικός.
Κυβέρνηση Δημητρίου Ράλλη 1897

Η Κυβέρνηση Δημητρίου Ράλλη 1897 (Απρίλιος - Σεπτέμβριος 1897), σχηματίστηκε ύστερα από πρωτοβουλία του βασιλιά Γεωργίου, με σκοπό να αντικαταστήσει την κυβέρνηση Δηλιγιάννη, που είχε χάσει πλέον την εμπιστοσύνη του.

Μετά την άρνηση του Δηλιγιάννη, να παραιτηθεί, ώστε να διευκολύνει τον βασιλιά στις αποφάσεις του, ο Γεώργιος συγκάλεσε σύσκεψη πολιτικών προσωπικοτήτων με σκοπό την εύρεση λύσης στο αδιέξοδο που ακόμα μια φορά δημιουργήθηκε μεταξύ Γεωργίου και Δηλιγιάννη. (βλέπε Κυβέρνηση Θεόδωρου Δηλιγιάννη 1890)
Στην σύσκεψη συμμετείχαν οι Δημήτριος Ράλλης (αρχηγός της αξιωματικής αντιπολίτευσης), Στέφανος Σκουλούδης (βουλευτής του «Τρικουπικού κόμματος»), Σωτήριος Σωτηρόπουλος (βουλευτής του «Ραλλικού κόμματος»), Λεωνίδας Δεληγιώργης (αρχηγός μικρής ομάδας βουλευτών), Κωνσταντίνος Καραπάνος (αρχηγός του «Προοδευτικού κόμματος», που κατείχε 8 έδρες στη Βουλή) και Ανάργυρος Σιμόπουλος (βουλευτής του «Τρικουπικού κόμματος»), οι οποίοι και πρότειναν να υπάρξει κοινοβουλευτική συζήτηση και ψηφοφορία για την αλλαγή ή όχι της κυβέρνησης. Ο Δηλιγιάννης, όμως δεν εμφανίστηκε στις δυο συνεδριάσεις που κανονίστηκαν για αυτό το σκοπό και έτσι ο βασιλιάς προχώρησε στον σχηματισμό νέας κυβέρνησης.
Η κυβέρνηση, εμφανίστηκε στη Βουλή στις 19 Απριλίου και πήρε «ψήφο ανοχής» από το Σώμα, που συνταγματικά ισοδυναμούσε με «ψήφο εμπιστοσύνης»
Το κυβερνητικό έργο, περιστράφηκε κυρίως στο θέμα του πολέμου και ειδικώτερα στην σύναψη ανακωχής με την Οθωμανική αυτοκρατορία. Τελικά, η ανακωχή υπογράφηκε στις 7 Μαΐου του 1897.
Τους επόμενους μήνες η κυβέρνηση θα αποδυθεί στην προσπάθεια υπογραφής της επίσημης συνθήκης ειρήνης με την Τουρκία, προσπάθεια που θα χρειαστεί μεγάλο διπλωματικό αγώνα, και θα τελεσφορήσει στις 20 Σεπτεμβρίου 1897, με την υπογραφή μιας συνθήκης με ιδιαίτερα δυσβάστακτους - για την Ελλάδα- όρους (βλέπε, Διεθνής Οικονομικός Έλεγχος της Ελλάδας 1898).
Το κείμενο της συνθήκης εγκρίθηκε από την Ελληνική βουλή στις 18 Σεπτεμβρίου του 1897, αλλά η κυβέρνηση Ράλλη έχασε πλέον την ανοχή του σώματος και παραιτήθηκε.
Τζέιμς Στιούαρτ

Ο Τζέιμς Στιούαρτ ("James Maitland Stewart", 20 Μαΐου 1908 - 2 Ιουλίου 1997) ήταν Αμερικανός ηθοποιός του θεάτρου και του κινηματογράφου, βραβευμένος με Όσκαρ Α' Ανδρικού Ρόλου το 1940 για την ταινία "Κοινωνικά σκάνδαλα (The Philadelphia Story)". Κατά τη διάρκεια της πολυετούς του καριέρας συνεργάστηκε με μεγάλους σκηνοθέτες όπως τον Φρανκ Κάπρα, τον Τζον Φορντ και τον Άλφρεντ Χίτσκοκ και πρωταγωνίστησε σε μερικές από τις σημαντικότερες ταινίες του 20ού αιώνα. Το Αμερικανικό Ινστιτούτο Κινηματογράφου τον έχει κατατάξει τρίτο στη λίστα με τους 25 μεγαλύτερους σταρ όλων των εποχών.
S/2005 (79360) 1

Το (79360) 1997 CS29 έχει ένα γνωστό φυσικό δορυφόρο, ο οποίος, όμως, είναι τόσο κοντά με το μέγεθος της πρωτογενούς του, ώστε οι δύο μαζί μπορούν να θεωρηθούν ως ένα διπλό cubewano. Ανακαλύφθηκε στις 22 Οκτωβρίου 2002 και ανακαλύφθηκε από τους Denise G. Stephens και Keith S. Noll. Ονομάζεται προσωρινά S/2005 (79360) 1.

Οι εικόνες του 1997 CS29 και του S/2005 (79360) 1, πάρθηκαν από το Διαστημικό Τηλεσκόπιο Χαμπλ από παρατηρήσεις που έγιαν στις 22 Οκτωβρίου 2002 και ανακαλύφθηκε από Denise G. Stephens και Keith S. Noll, οι οποίοι ανακοίνωσαν την ανακάλυψη του δορυφόρου στις 5 Οκτωβρίου 2005. Έχει ημιάξονα τροχιάς περίπου 2.300 χιλιόμετρα, κάνοντας περίπου 6 ημέρες να ολοκληρώσει μια τροχιά. Είναι περίπου 292 χιλιόμετρα σε διάμετρο, σχεδόν τόσο μεγάλο όσο το 1997 CS29.
Μάρτον Μπούκοβι

<br>
Ο Μάρτον Μπούκοβι ("Bukovi Márton", 10 Δεκεμβρίου 1903 - 11 Φεβρουαρίου 1985), ήταν Ούγγρος ποδοσφαιριστής και προπονητής ποδοσφαίρου. Ο Μπούκοβι αποτέλεσε μαζί με τον Γκούσταβ Σέμπες και τον Μπέλα Γκούτμαν την αφρόκρεμα των Μαγυάρων προπονητών του 20ου αιώνα και εισήγαγε μαζί τους το σύστημα 4-2-4 (σύστημα με το οποίο μεγαλούργησε η βραζιλιάνικη σχολή) στο παγκόσμιο ποδόσφαιρο. 

Υπήρξε προπονητής του Ο.Σ.Φ.Π. από τα μέσα του 1965 μέχρι τα τέλη του 1967, διάστημα κατά το οποίο «πρόλαβε να αναμορφώσει τον Ολυμπιακό και να γίνει ένας από τους μεγαλύτερους σύγχρονους Θρύλους του». Οδήγησε την ομάδα του Πειραιά ξανά στην κορυφή του ελληνικού πρωταθλήματος ύστερα από μια εξαετία. Στον Ολυμπιακό κατάφερε να πετύχει ένα ιστορικό ρεκόρ το οποίο χρειάστηκε να περάσουν 46 χρόνια για να καταρριφθεί. Επρόκειτο για το καλύτερο ξεκίνημα ελληνικής ομάδας στο εθνικό πρωτάθλημα, με την ομάδα του Μπούκοβι να πετυχαίνει 12 νίκες στις πρώτες 14 αγωνιστικές. Το Δεκέμβριο του 2013, ο Ολυμπιακός επί Μίτσελ, κατάφερε να σπάσει το συγκεκριμένο ρεκόρ πετυχαίνοντας 13 νίκες στα 14 πρώτα παιχνίδια.
Κατακόμβες

Λιτανεία στις κατακόμβες του [[Πάπας Κάλλιστος Α΄|Αγίου Καλλίστου]] στη [[Ρώμη]]
Οι Κατακόμβες ήταν υπόγεια νεκροταφεία και οστεοθήκες των Χριστιανών και γενικά κάθε βαθύς και σκοτεινός υπόγειος χώρος.
Αναστάσιος Πηχιών

Ο Αναστάσιος Πηχιών, γνωστός και ως Αναστάσιος Πηχεών, (Αχρίδα, 1836 - Καστοριά, 24 Μαρτίου 1913) ήταν Έλληνας βλάχικης καταγωγής εκπαιδευτικός και μακεδονομάχος.
Άννα Πάκουιν

Η Άννα Πάκουιν ("Anna Helene Paquin", 24 Ιουλίου 1982) είναι Καναδο/Νεοζηλανδή ηθοποιός. Έγινε γνωστή με τη συμμετοχή της στην ταινία "Μαθήματα Πιάνου" (The Piano, 1993), για την οποία και κατέκτησε στην πολύ μικρή ηλικία των 11 ετών το Όσκαρ Β' Γυναικείου Ρόλου και έγινε η 2η νεότερη ηθοποιός που έλαβε τη συγκεκριμένη διάκριση στην ιστορία του θεσμού. Από το 2008 πρωταγωνιστεί στην επιτυχημένη τηλεοπτική σειρά του ΗΒΟ "True Blood", στο ρόλο της Σούκι Στάκχαουζ. Η σειρά ολοκλήρωσε το Σεπτέμβριο του 2010 τον 3ο κύκλο της. Για την ερμηνεία της βραβεύτηκε το 2008 με Χρυσή Σφαίρα α' γυναικείου ρόλου σε δραματική σειρά, ενώ ήταν υποψήφια στην ίδια κατηγορία και το 2009. Ανάμεσα σε άλλες ταινίες ξεχωρίζει η συμμετοχή της στην σειρά ταινιών "X-Men" στο ρόλο της Ρογκ. Την περίοδο 2001-2002 κέρδισε το Theatre World Award για την συμμετοχή της το 2001 στο ανέβασμα του "The Glory of Living" στο θέατρο MCC Theater της Νέας Υόρκης.

Τον Απρίλιο 2011 έκανε μια κάμεο εμφάνιση στην ταινία τρόμου "Scream 4".
Σίρλεϊ Μπουθ

Η Σίρλεϊ Μπουθ (αγγλ.Shirley Booth, 30 Αυγούστου 1898 - 16 Οκτωβρίου 1992), ήταν αμερικανίδα ηθοποιός κυρίως του θεάτρου, αλλά και του κινηματογράφου. Η συμμετοχή της στην ταινία Ξαναγύρισε, Μικρή μου Σέμπα το 1952 της χάρισε το όσκαρ Α' γυναικείου ρόλου. Ήταν επίσης κάτοχος βραβείων ΤΟΝΥ, ΕΜΜΥ και χρυσής σφαίρας.

Γεννημένη το 1898 στη Νέα Υόρκη ως Μάρτζορι Φορντ, η Μπουθ άλλαξε το όνομα της κατά τη διάρκεια της εφηβείας της, όταν άρχισε να εμφανίζεται σε παραστάσεις που ανέβαζαν θεατρικές ομάδες. Μετά την ενηλικίωσή της εμφανιζόταν για χρόνια στο θέατρο του Πίτσμπουργκ, όπου θεωρούταν μια από τις πολλά υποσχόμενες ηθοποιούς της γενιάς της. Έκανε το ντεμπούτο της στο Μπρόντγουεϊ το 1925 εμφανιζόμενη στο πλάι του Χάμφρεϊ Μπόγκαρτ στην παράσταση "Hell's bells". Έκανε ιδιαίτερη εντύπωση όμως το 1935 όταν ανέλαβε τον πρωταγωνιστικό ρόλο στην κωμωδία "Three Men On A Horse". Κατά τη διάρκεια της δεκαετίας του 30 και του 40 συνέχισε τις θεατρικές της εμφανίσεις περνώντας με ευκολία από το δράμα στην κωμωδία. Σημαντική ήταν η εμφάνιση της πλάι στην Κάθριν Χέπμπορν στη θεατρική παράσταση "Κοινωνικά σκάνδαλα" (A Philadelphia Story) το 1937. Όταν όμως το θεατρικό μεταφέρθηκε στη μεγάλη οθόνη το ρόλο της ανέλαβε η Ρουθ Χάσεϊ. Η Μπουθ κέρδισε το πρώτο της βραβείο ΤΟΝΥ το 1948 για τη συμμετοχή της στην παράσταση "Goodbye My Fancy", επίτευγμα που επανέλαβε το 1950, κερδίζοντας άλλο ένα ΤΟΝΥ για το "Come Back little Sheba (Ξαναγύρισε μικρή μου Σέμπα)" του δραματουργού Γουίλιαμ Ιντζ. Όταν η κινηματογραφική εταιρία Paramount απέκτησε τα δικαιώματα του θεατρικού, οι παραγωγοί επικοινώνησαν με το Χάμφρεϊ Μπόγκαρτ και τη Μπέτι Ντέιβις για τους πρωταγωνιστικούς ρόλους. Η Ντέιβις απέρριψε το ρόλο, αφήνοντας το πεδίο ελεύθερο στη Μπουθ, η οποία ανέλαβε το ρόλο και στην κινηματογραφική μεταφορά του θεατρικού, κερδίζοντας τη χρυσή σφαίρα για την καλύτερη ερμηνεία του 1952, το όσκαρ Α' γυναικείου ρόλου και βραβείο από το φεστιβάλ των Καννών. Στην ταινία συμπρωταγωνιστούσε με τον Μπαρτ Λάνκαστερ. Την επόμενη χρονιά έλαβε το τρίτο της βραβείο ΤΟΝΥ για τη θεατρική παράσταση "The Time Of The Cuckoo". Το "The Time Of The Cuckoo" μεταφέρθηκε στη μεγάλη οθόνη με τίτλο "Διακοπές στη Βενετία" (Summertime) από τον Ντέιβιντ Λιν και με πρωταγωνίστρια την Κάθριν Χέπμπορν. Κατά τη διάρκεια της δεκαετίας του 50 έκανε σποραδικές εμφανίσεις στη μεγάλη οθόνη, ενώ συνέχισε να εμφανίζεται σε παραστάσεις στο Μπρόντγουεϊ με επιτυχία μέχρι και το 1974 που αποσύρθηκε σε ηλικία 76 χρονών. Παντρεύτηκε μονάχα δυο φορές και δεν απέκτησε παιδιά. Μετά το θάνατο του δευτέρου της συντρόφου το 1951 δεν ξαναπαντρεύτηκε. Απεβίωσε το 1992 σε ηλικία 94 ετών στο σπίτι της στη Μασαχουσέτη από φυσικά αίτια.
Νεβ Κάμπελ

Η Νεβ Κάμπελ ("Neve Adrianne Campbell", 3 Οκτωβρίου 1973) είναι Καναδή ηθοποιός. Ξεκίνησε την καριέρα της με τηλεοπτικές διαφημίσεις και θέατρο μέχρι που πρωταγωνίστησε στην καναδική τηλεοπτική σειρά "Catwalk". Έγινε γνωστή με τη βραβευμένη με Χρυσή Σφαίρα σειρά "Σπίτι για Πέντε" (Party of Five), υποδυόμενη την Τζούλια Σάλιντζερ, έναν από τους πρωταγωνιστικούς ρόλους. Έπαιξε το ρόλο από το 1994 μέχρι το φινάλε της σειράς το 2000.

Το κινηματογραφικό της ντεμπούτο έγινε με την ταινία "Οι Μάγισσες" (The Craft) το 1996. Την ίδια χρονιά ήρθε και η απόλυτη αναγνωρισιμότητα με τον πρωταγωνιστικό της ρόλο στην επιτυχημένη ταινία τρόμου "Scream" σε σκηνοθεσία Γουές Κρέιβεν και στις συνέχειές της. Στη συνέχεια εμφανίστηκε και σε άλλες χολιγουντιανές παραγωγές όπως "Wild Things" (1998), "Τανγκό για Τρεις" (Three to Tango, 1999), "Ποιος Έπνιξε τη Μόνα;" (Drowning Mona, 2000) αλλά και σε μικρότερες παραγωγές όπως "Πανικός" (Panic, 2000), "Ο Χορός του Πάθους" (The Company, 2003) και "Πότε Θ' Αγαπηθώ;" (When Will I Be Loved?, 2004). Το 2009 πρωταγωνίστησε στην τηλεοπτική σειρά "The Philanthropist" και το 2011 υποδύθηκε για τέταρτη φορά το ρόλο της Σίντνεη Πρέσκοτ στο "Scream 4". Ακολούθησε η δραματική κωμωδία "Walter" (2015) και η περιπέτεια "Ουρανοξύστης " (Skyscraper, 2018). 

Το 2016 επέστρεψε στην τηλεόραση με τη σειρά "House of Cards" και το 2022 αναμένεται η εμφάνισή της στην πέμπτη ταινία "Scream".
Άριεν Ρόμπεν

Ο Άριεν Ρόμπεν ("Arjen Robben", 23 Ιανουαρίου 1984) είναι Ολλανδός ποδοσφαιριστής που αγωνίζεται για τη ολλανδική Χρόνινγκεν. Αγωνίζεται ως δεξιός πλάγιος μέσος και το καλό του πόδι είναι το αριστερό. Είναι γνωστός για την την ικανότητα του στην ντρίμπλα και την υψηλή του τεχνική, συνδυαστικά με το περίτεχνο φαλτσαριστό του σουτ, θεωρείται ένας από τους καλύτερους παίκτες στον κόσμο.

Πραγματοποίησε το επαγγελματικό του ντεμπούτο με τη Χρόνινγκεν, όπου βγήκε παίκτης της χρονιάς για την Ερεντιβίζιε τη σεζόν 2000-2001. Δύο χρόνια αργότερα , υπέγραψε για την ΠΣΦ Αϊντχόφεν όπου κέρδισε το πρωτάθλημα. Την επόμενη σεζόν, ο Ρόμπεν άρχισε να ξεδιπλώνει το ταλέντο του, τραβώντας την προσοχή σε πολλούς αγγλικούς συλλόγους και έτσι, το 2004, έπειτα από παρατεταμένες διαπραγματεύσεις με την Τσέλσι, κατάφερε να μπει στο κλάμπ. Το ντεμπούτο με την νέα του ομάδα άργησε να έρθει λόγω τραυματισμού, αλλά με την επιστροφή του στα γήπεδα, βοήθησε την ομάδα του να κερδίσει δύο συνεχόμενους τίτλους Πρέμιερ Λιγκ. Τον Νοέμβριο του 2005, ονομάστηκε παίκτης του μήνα. Μετά από μια τρίτη σεζόν στην Αγγλία που τέθηκε με τραυματισμό, ο Ρόμπεν μεταγράφηκε στην Ρεάλ Μαδρίτης για 35 εκατομμύρια.

Τον Αύγουστο του 2009, μεταφέρθηκε στη Μπάγερν Μονάχου έναντι 25 εκατομμυρίων ευρώ, σημειώνοντας δύο γκολ στο ντεμπούτο του. Στην πρώτη του σεζόν, κέρδισε το πρωτάθλημα Γερμανίας .Αυτός ο τίτλος ήταν ο πέμπτος του σε 8 χρόνια. Τη σεζόν 2013, σημείωσε το νικηφόρο γκολ στον τελικό του Τσάμπιονς Λίγκ με αντίπαλο την Ντόρνμουντ και επιλέχθηκε στην ομάδα της σεζόν. Έπαιξε επίσης στον τελικό του παγκόσμιου κυπέλλου το 2010, χάνοντας στον τελικό από την Ισπανία στην παράταση.
Ντάνι Πεδρόσα

Ο Ντάνι Πεδρόσα ("Daniel Pedrosa Ramal", 29 Σεπτεμβρίου 1985) είναι Ισπανός επαγγελματίας οδηγός μηχανών, και αγωνίζεται στο Moto GP. Γεννήθηκε το 1985 στο Σαμπαδέλ της Ισπανίας που ανήκει στην Καστελάρ ντε Βάλε. Ο Ντάνι είναι ο νεότερος πρωταθλητής των 250 κυβικών. Ο Πεδρόσα έχει 1,58 ύψος και ζυγίζει 51 κιλά.
Κάρι Γκραντ

Ο Άρτσιμπαλντ Αλεξάντερ Λιτς (18 Ιανουαρίου 1904 – 29 Νοεμβρίου 1986), γνωστότερος με το καλλιτεχνικό του ψευδώνυμο Κάρι Γκραντ ήταν Άγγλος ηθοποιός που πρωταγωνίστησε σε μερικές από τις σημαντικότερες ταινίες της χρυσής περιόδου του αμερικανικού κινηματογράφου. Οι γνωστότερες του ταινίες είναι οι εξής: Διαζύγιο με Προθεσμία "(The Awful Truth, 1937)", Η Γυναίκα με τη Λεοπάρδαλη "(Bringing Up Baby, 1938)", Κοινωνικά σκάνδαλα "(The Philadelphia Story, 1940)", Ξαναπαντρεύομαι τη γυναίκα μου "(His Girl Friday, 1940)", Υπόθεση Νοτόριους "(Notorius, 1946)", Στη σκιά των τεσσάρων γιγάντων "(North By Northwest, 1959)" και Ραντεβού στο Παρίσι "(Charade, 1963)". Η συμμετοχή του σ' αυτές τις ταινίες σε συνδυασμό με τον άνετο χαρακτήρα του και τη γοητευτική του εμφάνιση έδωσαν στο όνομά του θρυλική υπόσταση. Το Αμερικανικό Ινστιτούτο Κινηματογράφου τον έχει κατατάξει δεύτερο στη λίστα με τους 25 μεγαλύτερους σταρ όλων των εποχών. Το 1970 τιμήθηκε με ειδικό βραβείο Όσκαρ για την προσφορά του στην 7η τέχνη.
Δήμος Κοζάνης

Ο Δήμος Κοζάνης είναι δήμος της Περιφέρειας Δυτικής Μακεδονίας, ο οποίος συστάθηκε το 2011 από τη συνένωση των προϋπαρχόντων δήμων Αιανής, Δημητρίου Υψηλάντη, Ελιμείας, Ελλησπόντου και Κοζάνης. Σύμφωνα με την απογραφή του 2011 έχει πληθυσμό 71.388 κατοίκους , ενώ με την απογραφή του 2001, πριν ενσωματωθούν οι όμοροι δήμοι είχε 49.812.

Πρωτεύουσα του δήμου είναι η Κοζάνη, η μεγαλύτερη πόλη η οποία είναι και έδρα της Δυτικής Μακεδονίας. Ως "ιστορική έδρα" του δήμου έχει οριστεί η κωμόπολη Αιανή, που είναι χτισμένη κοντά στο σημείο της αρχαίας πόλης απ' την οποία έλαβε το όνομά της.
Αριστείδης Ρίζος Ραγκαβής

Ο Αριστείδης Ρίζος Ραγκαβής (1847 - 1 Νοεμβρίου 1878) ήταν Έλληνας στρατιωτικός του 19ου αιώνα.
Κύπελλο Ελλάδας καλαθοσφαίρισης ανδρών 2010-2011

Το Κύπελλο Ελλάδας καλαθοσφαίρισης ανδρών 2010-2011 είναι το 36ο κατά σειρά Κύπελλο Ελλάδας καλαθοσφαίρισης ανδρών και ξεκίνησε στις 15 Σεπτεμβρίου 2010. Ο τελικός είχε αρχικά προγραμματιστεί για τις 6 Μαρτίου 2011 αλλά αυτό τελικά δεν ήταν εφικτό. Τελικά διεξήχθη στις 15 Μαΐου 2011 και κυπελλούχος αναδείχθηκε ο Ολυμπιακός για 9η φορά στην ιστορία του και δεύτερη συνεχόμενη, επικρατώντας του Παναθηναϊκού με 74-68.
Γεώργιος Χατσόπουλος

Ο Γεώργιος Χατσόπουλος (1849 - 1909) ήταν Έλληνας πολιτικός.

Γεννήθηκε στο Καρπενήσι και ήταν γιος του Ιωάννη Χατσόπουλου, βουλευτή και κτηματία, και της Αγγελικής Γουβέλη. Καταγόταν από σπουδαία οικογένεια της Ευρυτανίας και ήταν αδερφός του Δημήτρη Χατσόπουλου. Σπούδασε νομικά και άσκησε το επάγγελμα του δικηγόρου. Εξελέγη βουλευτής το 1899 παραμένοντας μέχρι το τέλος της θητείας του, το 1902.
Ιωάννης Χατσόπουλος

Ο Ιωάννης Χατσόπουλος (1804 - 1860) ήταν κτηματίας και πολιτικός.

Γεννήθηκε στο Καρπενήσι και ήταν γιος του Αθανάσιου Χατσόπουλου, προύχοντα και κτηματία. Παρακολούθησε μαθήματα από τον Αθανάσιο Ψαλλίδα και φοίτησε στο Ιόνιο Πανεπιστήμιο στην Κέρκυρα. Υπήρξε γραμματέας του Φροντιστηρίου Μεσολογγίου και πάρεδρος της Γερουσίας της Ελλάδας (1829). Επίσης είχε διατελέσει επαρχιακός σύμβουλος καθώς και βουλευτής Ευρυτανίας τις περιόδους 1847 - 1850 και 1859 - 1860.

Ήταν παντρεμένος με την Αγγελική Γουβέλη και είχε αποκτήσει τέσσερα παιδιά: τον Δημήτρη, βουλευτή και δικηγόρο, τον Γεώργιο, βουλευτή και δικηγόρο, τον Κωνσταντίνο και την Κασσάνδρα, σύζυγο του Δημητρίου Κιτσίκη. Εγγονός του ήταν ο Νίκος Κιτσίκης, πρύτανης και βουλευτής, ενώ δισέγγονός του είναι ο ακαδημαϊκός Δημήτρης Κιτσίκης.
Δημήτρης Χατσόπουλος

Ο Δημήτρης Χατσόπουλος (1844 - 1913) ήταν Έλληνας πολιτικός.

Γεννήθηκε στο Καρπενήσι και ήταν γιος του Ιωάννη Χατσόπουλου, βουλευτή και κτηματία, και της Αγγελικής Γουβέλη. Καταγόταν από σπουδαία οικογένεια της Ευρυτανίας και ήταν αδερφός του Γεωργίου Χατσόπουλου. Σπούδασε νομικά στη Νομική Σχολή του Πανεπιστημίου Αθηνών, του οποίου έγινε και διδάκτωρ. Το 1867 διορίστηκε δικηγόρος στο Μεσολόγγι, όπου και διακρίθηκε.

Στις βουλευτικές εκλογές του 1879 έθεσε υποψηφιότητα για πρώτη φορά στην περιφέρεια Ευρυτανίας καταφέρνοντας να εκλεγεί δεύτερος ενώ στις εκλογές του 1881 εξελέγη πρώτος σε ψήφους. Στις εκλογές του 1885 επανεξελέγη όπως και σε αυτές του 1887 οπότε και εξελέγη βουλευτής Αιτωλοακαρνανίας, αφού η περιφέρεια Ευρυτανίας υπήχθη σε αυτήν. Το 1890 επανεξελέγη, απέτυχε όμως στις εκλογές του 1892 καθώς απέτυχε όλος ο δηλιγιαννικός συνδυασμός. Στις εκλογές του 1895 επανεξελέγη βουλευτής αλλά στις εκλογές του 1899 υποστηριζόμενος από το κόμμα του Αλέξανδρου Ζαΐμη δεν κατάφερε να εκλεγεί. Επανεξελέγη για τελευταία φορά το 1902 και αποσύρθηκε από την πολιτική το 1904, όταν και απέτυχε να εκλεγεί βουλευτής Ευρυτανίας. Αμέσως μετά το αποτέλεσμα κατέθεσε ένσταση ζητώντας την ακύρωση της εκλογής σε κάποια εκλογικά τμήματα λόγω καιρικών συνθηκών, ένσταση όμως που δεν έγινε δεκτή.

Απεβίωσε στην Αθήνα την 4η Μαΐου 1913.
Γκούσταβ Σέμπες

<br>
Ο Γκούσταβ Σέμπες (ουγγρική γλώσσα: Sebes Gusztáv, πραγματικό επίθετο Σάρενπεκ, 22 Ιανουαρίου 1906 - 30 Ιανουαρίου 1986), ήταν Μαγυάρος ποδοσφαιριστής και προπονητής. Μαζί με τον Μπέλα Γκούτμαν και τον Μάρτον Μπούκοβι αποτέλεσαν ένα λαμπρό τρίγωνο εκπροσώπων της σπουδαίας ουγγρικής σχολής ποδοσφαίρου και έπαιξαν πρωταγωνιστικό ρόλο στην εισαγωγή στο ποδόσφαιρο του συστήματος τακτικής 4-2-4. Υπήρξε επίσης ο άνθρωπος που καθοδήγησε τη θρυλική "Αρανιτσάπατ" (Χρυσή Ομάδα στα ουγγρικά), την εθνική Ουγγαρίας δηλαδή, που σημάδεψε τη δεκαετία του 1950 και έμεινε στην ιστορία ως μία μεγάλη βασίλισσα δίχως στέμμα, στο άτυχο Μουντιάλ του 1954.

Κατηγορία:Ούγγροι ποδοσφαιριστές
Κατηγορία:Ούγγροι προπονητές ποδοσφαίρου
Κατηγορία:Ποδοσφαιριστές αδιευκρίνιστης θέσης
Κατηγορία:Προπονητές ποδοσφαίρου Εθνικής Ουγγαρίας
Κατηγορία:Ποδοσφαιριστές ΜΤΚ Βουδαπέστης
Κατηγορία:Προπονητές ποδοσφαίρου Ντιόσγκιορι ΒΤΚ
Γκάρι Κούπερ

Ο Γκάρι Κούπερ ("Frank James Cooper", 7 Μαΐου 1901 - 13 Μαΐου 1961) ήταν Αμερικανός ηθοποιός, βραβευμένος με Όσκαρ Α' Ανδρικού Ρόλου για τις ταινίες Ο Λοχίας Γιορκ "(Sergeant York)" το 1941 και Το τρένο θα σφυρίξει τρεις φορές "(High Noon)" το 1952. Συνεργάστηκε με σημαντικούς σκηνοθέτες όπως ο Φρανκ Κάπρα, ο Γουίλιαμ Γουάιλερ και ο Χάουαρντ Χοκς σε μια σειρά ταινιών που κατέστησαν τη φιγούρα του θρυλική, καθώς κατάφερνε να δώσει λάμψη στη φιγούρα του κοινού ανθρώπου. Σε περίπου 30 χρόνια καριέρας πρωταγωνίστησε με ικανότητα σε δράματα, κωμωδίες και γουέστερν. Το Αμερικανικό Ινστιτούτο Κινηματογράφου τον έχει κατατάξει 11ο στη λίστα με τους 25 μεγαλύτερους σταρ όλων των εποχών.
Φίλιπ Λαμ

O Φίλιπ Λαμ (γερμανικά: "Philipp Lahm", 11 Νοεμβρίου 1983) είναι Γερμανός πρώην διεθνής ποδοσφαιριστής. Αγωνιζόταν ως πλάγιος αμυντικός και μπορούσε να αγωνιστεί με την ίδια αποτελεσματικότητα και στα δύο άκρα της άμυνας. Πέρασε σχεδόν όλη του την καριέρα στην Μπάγερν Μονάχου και υπήρξε διεθνής με την Εθνική ομάδα της Γερμανίας. Θεωρείται ένας από τους καλύτερους πλάγιους μπακ στον κόσμο, όπως φαίνεται από την επιλογή του για την καλύτερη 23άδα του Παγκοσμίου Κυπέλλου της Γερμανίας το 2006, την καλύτερη 23άδα του Ευρωπαϊκού Πρωταθλήματος 2008 και την καλύτερη 11άδα του Μουντιάλ του 2010. 

Είναι γνωστός για το εκπληκτικό ρυθμό του, την ντρίμπλα και ακριβείς ικανότητες αντιμετώπισης των αντιπάλων, καθώς και μικρό ανάστημα του. Μεταξύ των σπουδαίων τίτλων που έχει κατακτήσει σε συλλογικό και εθνικό επίπεδο είναι, εννέα τίτλοι Μπουντεσλίγκα, επτά Κύπελλα Γερμανίας, ένα Τσάμπιονς Λιγκ και ένα Παγκόσμιο Κύπελλο Ποδοσφαίρου.
646 Κασταλία

Η Κασταλία (Kastalia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,41. Ανακαλύφθηκε το 1907 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από την ποτάμια Νύμφη Κασταλία της ελληνικής μυθολογίας.

Προσοχή: Η 646 Κασταλία δεν πρέπει να συγχέεται με τον μικρό αστεροειδή 4769 Κασταλία (4769 Castalia), που διασχίζει την τροχιά της Γης.
Αείλανθος ο ακεραιόφυλλος

O Αείλανθος ο ακεραιόφυλλος ("Ailanthus integrifolia") είναι ένα είδος φυτού στην οικογένεια των Σιμαρουβοειδών (Simaroubaceae). Βρίσκεται στην Ινδία, την Ινδονησία, τη Μαλαισία, την Παπούα Νέα Γουινέα, τα Νησιά Σολομώντα, και το Βιετνάμ.
Δ΄ κατηγορία ποδοσφαίρου ανδρών Κύπρου 2010-11

Η Δ΄ κατηγορία ποδοσφαίρου ανδρών Κύπρου 2010-11 ήταν η 26η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε η Ορμήδεια FC για 1η φορά στην ιστορία της.
Τάνανταϊς Παρκ

Το Τάνανταϊς Παρκ (αγγλικά: "Tannadice Park") η αλλιώς Τάνανταϊς είναι στάδιο που βρίσκεται στην Οδό Τάνανταϊς της πόλης Νταντί, στη Σκωτία. Το στάδιο είναι έδρα της Νταντί Γιουνάιτεντ και διαθέτει 14.209 θέσεις θεατών. Βρίσκεται ακριβώς απέναντι από το Ντενς Παρκ, την έδρα της τοπικής αντιπάλου Νταντί, παρουσιάζοντας μια μοναδική ιδιομορφία συνύπαρξης δύο αντιπάλων εδρών σε πολύ μικρή απόσταση μεταξύ τους.
Βιομηχανική αεροδυναμική

Η Βιομηχανική αεροδυναμική αποτελεί ιδιαίτερο κλάδο της Αεροδυναμικής που κύριο αντικείμενο έρευνας και μελέτης είναι η κίνηση του αέρα γύρω από μεγάλες κατασκευές που συνηθέστερα δεν παρουσιάζουν αεροδυναμικές μορφές καθώς και η συμπεριφορά των τελευταίων, όπως π.χ. σε ψηλά κτίρια (ουρανοξύστες), μεγάλου μήκους γέφυρες κ.ά.
Στις μελέτες αυτές εξετάζονται κυρίως οι διάφορες ταλαντώσεις που μπορεί να δημιουργηθούν επί των κατασκευών.

Άλλος τομέας εξίσου σημαντικός είναι η μελέτη της διασποράς των καυσαερίων στο περιβάλλον, π.χ. από καπνοδόχους, θερμοηλεκτρικούς σταθμούς, κ.λπ. Απώτερος στόχος στις μελέτες αυτές είναι να βρεθεί ανάλογα των υφισταμένων κάθε φορά καιρικών συνθηκών η βέλτιστη ταχύτητα εξαγωγής των καυσαερίων με την ελάχιστη δυνατή διασπορά αυτών ελαχιστοποιώντας έτσι την ρύπανση του περιβάλλοντος. Οι εν λόγω μελέτες γίνονται συνηθέστερα σε ειδικές αεροδυναμικές σήραγγες όπου τοποθετούνται τα πρότυπα των κατασκευών σε ακριβή αναλογία επί περιστρεφόμενου βάθρου και δοκιμάζονται σε τεχνητό ρεύμα αέρος. Με τον τρόπο αυτό μελετάται αναλογικά το πεδίο ροής από τις "διάφορες" κατευθύνσεις του ανέμου, γύρω από το πρότυπο.

Κατηγορία:Αεροδυναμική
Κατηγορία:Δυναμική ρευστών
Κατηγορία:Περιβάλλον
Τεκιξκιάκ

<br>


Η Τεκιξκιάκ (Tequixquiac στα ισπανικά και Tequixquitl στα Μεξικάνικα) είναι πόλη των 31.028 κατοίκων που βρίσκεται στο βορειοδυτικό τμήμα της περιοχής "Πολιτεία του Μεξικού" (state of Mexico) της χώρας. Απέχει περίπου 120 χλμ. από την Τολούκα, πρωτεύουσα της Πολιτείας και το όνομά της σημαίνει "περιοχή των νερών με δισανθρακική σόδα".

Σύμφωνα με αρχαιολογικές έρευνες, η περιοχή της πόλης κατοικείται τα τελευταία 12.000 χρόνια. Κίνητρο για την εγκατάσταση ανθρώπων εκεί φαίνεται ότι αποτέλεσε η αφθονία πηγών και μικρών υδάτινων ρευμάτων.
Ματίας Ζάμμερ

O Ματίας Ζάμμερ ("Matthias Sammer", γεννήθηκε 5 Σεπτεμβρίου 1967) είναι Γερμανός πρώην ποδοσφαιριστής και προπονητής ποδοσφαίρου. Γεννήθηκε στην Δρέσδη της πρώην Ανατολικής Γερμανίας στις 5 Σεπτεμβρίου 1967 και αγωνιζόταν ως αμυντικός μέσος και λίμπερο.
Δημήτριος Πάγκαλος

Ο Δημήτριος Πάγκαλος ήταν Έλληνας πολιτικός.
Όθων Α΄ της Σαξονίας

Ο Όθων Α΄ της Σαξονίας ("Otto I.", περ. 851 - 30 Νοεμβρίου 912), επονομαζόμενος και Επιφανής, ήταν δούκας της Σαξονίας (880 - 912), νεώτερος γιος του δούκα Λιούντολφ της Σαξονίας και της συζύγου του Όντα, διάδοχος του αδελφού του, Μπρούνο της Σαξονίας μετά τον θάνατο του στην μάχη (880). Περιγράφεται σε πολλές επιγραφές ως μέγας δούκας. 

Ο Όθων συχνά έφευγε από την Σαξονία. Οι προστάτες του, ο κουνιάδος του Λουδοβίκος ο νεώτερος και ο αυτοκράτωρ Αρνόλφος της Καρινθίας, του είχαν δώσει σχετική ανεξαρτησία και σπάνια έκαναν επέμβαση στην Σαξονία, ενώ ο Όθων κατάφερε να κάνει υποτελείς του τις γειτονικές Σλαβικές φυλές. Σύμφωνα με τον χρονικογράφο Βίντουκιντ του Κόρβεϊ του προσεφέρθη το στέμμα των Ανατολικών Φράγκων μετά τον θάνατο του Λουδοβίκου του νέου (911) αλλά δεν το δέχτηκε, γιατί βρισκόταν σε προχωρημένη ηλικία. Αντίθετα πρότεινε για το στέμμα τον Κορράδο της Φραγκονίας, αν και η πληροφορία αυτή δεν είναι επιβεβαιωμένη.
Αεροπειρατεία

Αεροπειρατεία χαρακτηρίζεται γενικά η παράνομη κατάληψη αεροσκάφους όταν βρίσκεται σε λειτουργία ή σε πτήση.

Πρόκειται για ποινικό αδίκημα (έγκλημα) με διεθνή χαρακτήρα που πρωτοεμφανίστηκε μετά τη λήξη του Β΄ Παγκοσμίου Πολέμου. 
Πρώτη περίπτωση αεροπειρατείας που σημειώθηκε ήταν στις 25 Ιουλίου του 1947 σε ρουμανικό αεροσκάφος. Κατά τη δεκαετία του 1960 το αδίκημα αυτό άρχισε να λαμβάνει έκταση με συνέπεια η διεθνής κοινωνία ν΄ αναγκαστεί να λάβει μια σειρά μέτρων, θεσπίζοντας κανόνες Διεθνούς Δικαίου και κατ΄ επέκταση εσωτερικών εθνικών με συνομολόγηση διεθνών συμβάσεων για την προστασία των ταξιδιωτών, των αεροσκαφών και των πληρωμάτων τους.

Οι σημαντικότερες από αυτές τις συνθήκες είναι:
* Η Σύμβαση του Τόκιο (1963),
* η Σύμβαση της Χάγης (1970) και
* η Σύμβαση του Μόντρεαλ (1971)
Πρωτοστάτης της διεθνούς κινητοποίησης για τη συνομολόγηση των συμβάσεων Χάγης και Μόντρεαλ ήταν ο ICAO του οποίου τα κράτη-μέλη έθεσαν αμέσως σε ισχύ, 83 επί συνόλου 185 κρατών-μελών τη σύμβαση της Χάγης και 80 επί ίδιου συνόλου για του Μόντρεαλ (1990). Η Ελλάδα έχει επικυρώσει και τις τρεις παραπάνω συμβάσεις, ενώ ειδικότερα έχει ψηφίσει και έχει θέσει σε ισχύ από το 1976 τον σχετικό Νόμο 480/1976 "Περί προλήψεως και καταστολής πράξεων τινών στρεφομένων κατά της ασφαλείας της αεροπλοΐας".
Φερδινάνδος Α΄ της Αγίας Ρωμαϊκής Αυτοκρατορίας

Ο Φερδινάνδος Α΄ ("Fernando I", 10 Μαρτίου 1503 - 25 Ιουλίου 1564) ήταν αυτοκράτορας της Αγίας Ρωμαϊκής Αυτοκρατορίας, γιος του βασιλιά Φίλιππου Α' της Καστίλης και της Ιωάννας της Τρελής. Από τον παππού του Μαξιμιλιανό της Αυστρίας εξασφάλισε τη διαδοχή της Βοημίας και της Ουγγαρίας.

μικρογραφία|αριστερά|200px|Ο Φερδινάνδος Α΄ της Αγίας Ρωμαϊκής Αυτοκρατορίας.
Λευτέρης Σακελλαρίου

Ο Λευτέρης Σακελλαρίου είναι Έλληνας ποδοσφαιριστής, γεννημένος στην Αθήνα, στις 17 Φεβρουαρίου 1987. Αγωνίζεται ως πλάγιος αμυντικός στην Βουλγαρική ομάδα Λιούμπιμετς 2007.